शाहपुरा में भाविप की कमान महिलाओं के हाथ
शाहपुरा |भारत विकासपरिषद शाहपुरा शाखा के अध्यक्ष पद पर सर्वसम्मति से अनुराग बाला पाराशर को चुना गया। सचिव मधुदेवी पाटनी और कोषाध्यक्ष अनिता देवी शर्मा को बनाया गया। पहली बार तीनों प्रमुख पद की जिम्मेदारी महिलाओं को दी गई। बैठक एवं वार्षिक चुनाव प्रांतीय पर्यवेक्षक देवराज सुल्तानिया के सान्निध्य में हुए। चुनाव पर्यवेक्षक ने वर्ष 2017-19 के लिए चुनाव करवाए।
चुनाव प्रक्रिया शुरू होने के दौरान सदस्यों ने सर्वसम्मति से शाखा अध्यक्ष पद के लिए अनुराग बाला पाराशर, शाखा सचिव के लिए मधुदेवी पाटनी कोषाध्यक्ष अनिता देवी शर्मा को निर्विरोध निर्वाचित किया। पाराशर के नाम का प्रस्ताव पवन बांगड़, पाटनी का प्रस्ताव विमला मारू और शर्मा का प्रस्ताव इंदिरा देवी ने रखा। तीनों पदों पर सर्वसम्मति से निर्विरोध चुनाव किया गया। नवनिर्वाचित पदाधिकारियों का सदस्यों ने स्वागत किया। अध्यक्षता परिषद के प्रांतीय पर्यवेक्षक सुल्तानिया ने की। बैठक में वर्ष 2016-17 का प्रतिवेदन सत्र के आय-व्यय ब्यौरा प्रस्तुत किया। सभा को डॉ. एसएल दरगड़, पवन बांगड़, जयशंकर पाराशर, बालमुकुंद छीपा, डॉ. कमलेश पाराशर ने संबोधित किया। नवनिर्वाचित अध्यक्ष अनुराग बाला पाराशर ने आभार व्यक्त किया। अध्यक्ष पाराशर ने कहा कि सभी सदस्यों की सहभागिता से शाहपुरा शाखा की ओर से प्रकल्पों का संचालन शुरू किया जाएगा।
शाहपुरा. भाविप शाखा शाहपुरा के निर्वाचित तीनों महिला पदाधिकारी।
बैठक में नए सदस्यों को जोड़ने का रखा गया प्रस्ताव
सभामें नए सदस्यों को जोड़ने तथा परिषद में स्थाई प्रकल्प के कार्य करवाने का प्रस्ताव रखा, जिसे पारित किया गया। प्रांतीय प्रभारी सुल्तानिया ने कहा कि किसी भी संगठन की नींव सक्रिय कार्यकर्ता होते हैं। दायित्वधारी संगठन को अपने कर्तव्यों एवं सक्रियता से निरंतर अच्छे स्थाई कार्यों की ओर अग्रसर करें। उन्होंने कहा कि महिलाओं के पदाधिकारी बनने से शाहपुरा शाखा देशभर में प्रेरणा देगी। सभा में रक्तदान शिविर सहित नए प्रकल्प शुरू करने पर निर्णय लिया गया।
जिम्मेदारी
hin_Deva awa_Deva hin_Deva awa_Deva hin_Deva hin_Deva hin_Deva